Det er alt for let for kriminelle bander at finde misbrugere i Odense og true eller forfølge dem. Især hvis de er i behandling på misbrugscenteret.

Her skal de nemlig møde op personligt de fleste af ugens dage for at få udleveret deres medicin.

Hvis en misbruger har anmeldt et overfald til politiet eller trues til at udlevere kontanthjælpen - sådan som det er blevet beskrevet i den sidste uges tid - er de således fuldt eksponeret, når de kommer på misbrugscenteret på bestemte tidspunkter hver dag.

- Misbrugscenteret vil ikke samarbejde om at udlevere medicinen andre steder. De tager ikke misbrugernes sikkerhed alvorligt, siger Isabella Mittelstein fra Projekt Husvild.